open-index/open-wikipedia-markdown huggingface dataset:
Naklápací vlak

**Naklápací vlak** alebo **vlak s naklápacou skriňou** je dráhové vozidlo, ktorého skriňa sa naklápa do strany, čím sa eliminuje pôsobenie odstredivej sily pri prejazde oblúkom železničnej trate. Týmto spôsobom je možné dosiahnuť bezpečný prejazd oblúkom rýchlosťou až do 30 % vyššou voči súpravám s pevnou skriňou.

Týmto spôsobom je možné dosiahnuť zvýšenie rýchlosti vlakov bez nutnosti výstavby vysokorýchlostnej trate a zakúpenia vysokorýchlostných vlakov, ktoré sú cenovo náročnejšie.

Existujú 2 naklápacie systémy:
* *aktívny* - naklápa skriňu na základe elektronického impulzu - používa ho skupina vlakových súprav Pendolino, ICE-T, ICE-TD, X2000, Acela
* *pasívny* - naklápa skriňu pôsobením gravitácie na nepevnú časť skrine - používa ho skupina vlakových súprav Talgo

Pozn.: *Niektoré vlakové súpravy sú súčasne naklápacie i vysokorýchlostné. Vyplýva to z nasledujúcich šablón:*

Kategória:Železničné technológie
Plymouth

**Plymouth** je názov
* mesta v Anglicku, pozri Plymouth (Anglicko)
* anglickej kolónie v severnej Amerike 1620 – 1691, pozri Plymouth (kolónia)
* opusteného hlavného mesta britskej korunnej kolónie Montserrat, pozri Plymouth (Montserrat)
* viacerých sídiel a administratívnych jednotiek v USA:
** Plymouth (Connecticut), mesto
** Plymouth (Illinois), dedina
** Plymouth (Indiana), mesto
** Plymouth County (Iowa)
** Plymouth County (Massachusetts)
** Plymouth (Massachusetts), mesto
** Plymouth Township (Michigan)
** Plymouth (Michigan), mesto
** Plymouth (Minnesota), mesto
** Plymouth (New Hampshire), mesto
** Plymouth (CDP, New Hampshire), miesto na štatistické účely
** Plymouth (New York), mesto
** Plymouth (Severná Karolína), mesto
** Plymouth (Ohio), dedina
** Plymouth Township (Luzerne County, Pensylvánia)
** Plymouth Township (Montgomery County, Pensylvánia)
** Plymouth (Pensylvánia), borough
** Plymouth (Vermont), mesto
** Plymouth (Juneau County, Wisconsin)
** Plymouth (Rock County, Wisconsin)
** Plymouth (Sheboygan County, Wisconsin)
** Plymouth (Wisconsin), mesto
* automobilovej značky, pozri Plymouth (značka)
* futbalového klubu z anglického Plymouthu, pozri Plymouth Argyle F.C.
* džinu, pozri Plymouth Gin
* televízneho filmu o mesačnej základni, pozri Plymouth (film)
* rasy hydiny, pozri Plymouth Rocks

## Pozri aj
* Plymouth Locomotive Works (výrobca malých lokomotív)
* Plymouth Meeting (Pensylvánia), miesto na štatistické účely
* Plymouthskí bratia (náboženské hnutie)
Ron Asheton

**Ron Asheton** (* 17. júl 1948, Washington D.C. – † január 2009, Ann Arbor, Michigan) bol americký skladateľ a gitarista. 

V roku 1967 založil so spevákom Iggym Popom, bubeníkom Scottom Ashetonom a basgitaristom Daveom Alexandrom rockovú skupinu The Stooges.

Hudobný magazín Rolling Stone ho zaradil v rebríčku *100 Greatest Guitarists of All Time* () na 29. miesto.

6. januára 2009 našli Ashetona mŕtveho v jeho dome v Ann Arbor, štát Michigan.

## Vybraná diskografia
* The Stooges - *[[The Stooges (album)|The Stooges]]* (1969)
* The Stooges - *[[Fun House]]* (1970)
* The Stooges - *[[Raw Power]]* (1973)
* The New Order - *[[New Order (album The New Order)|New Order]]* (1977)
* The New Order - *[[Victim Of Circumstance]]* (1989)
* The New Order - *[[Declaration of War]]* (1990)
* The Stooges - *[[The Weirdness]]* (2007)

## Referencie


Kategória:Narodenia 17. júla
Kategória:Narodenia v 1948
Kategória:Úmrtia v 2009
Kategória:Rockoví gitaristi USA
Kategória:Skladatelia modernej hudby USA
Kategória:Osobnosti z Washingtonu D.C.
Akútny zápal žlčníka

**Akútny zápal žlčníka** alebo **akútna cholecystitída** je náhle vzniknuté zápalové postihnutie žlčníka. Hlavnou príčinou vzniku akútnej cholecystitídy býva stagnácia žlče a toxické poškodenie sliznice žlčníka. Stagnácia žlče môže byť spôsobená upchatím žlčových ciest kameňom alebo blatom. Zápal môže byť spôsobený aj bakteriálnou infekciou, alebo obštrukciou d. cysticus zvonku.

## Zobrazovacia diagnostika
Metódou prvej voľby je ultrasonografia, ktorá dobre zobrazí známky zápalu (9095 percentná senzitivita, cca 80 percentná špecificita) aj prítomnosť žlčníkových kameňov (až 98 percentná senzitivita a špecificita). Hlavnými nálezmi je zhrubnutie steny žlčníka nad 3 mm, zväčšenie žlčníka (priemer nad 4 cm, dĺžka nad 10 cm), tekutina v okolí a bolestivosť pri cielenom tlaku sondy na oblasť žlčníka.

Alternatívou sú metódy nukleárnej medicíny (sledovanie vylučovania rádioizotopu pečeňou do žlčových ciest v čase – HIDA/DISIDA). Rtg snímka brucha, CT a ERCP sú doplnkové metódy.

## Liečba
*Konzervatívna: antibiotiká, spazmolytiká, pokojný režim
*Operačná: Cholecystektómia – urgentná ak hrozí perforácia (prasknutie) žlčníka, akútna je možná do 3 dní od začatia ťažkostí, odložená cca 3 mesiace po prekonaní zápalu žlčníka

## Zdroje
*www.AuntMinnie.com 
*Bennett GL, Balthazar EJ: Ultrasound and CT evaluation of emergent gallbladder pathology. Radiol Clin North Am 2003 Nov; 41(6): 1203-16.
*Ralls PW, Colleti PM, Lapin SA: Real-time sonography in suspected acute cholecystitis. Radiology 1985; 155: 767-71.
*Weissleder R, et al: Primer of Diagnostic Imaging. Mosby 2003; 225.

Kategória:Choroby žlčníka
Kategória:Rádiológia hepatobiliárneho systému
Fermež

**Fermež** je upravený (sušený) ľanový olej, prípadne nariedený ľanový olej (napúšťacia fermež), používa sa na penetráciu (napúšťanie) dreva a betónu pod následné nátery farbou. 

Fermež slúži predovšetkým na napúšťanie savých podkladov, na zníženie savosti ďalších náterov a pre dobrú priľnavosť ďalších náterových vrstiev. Ako samostatný, finálny náter nie je vhodná aj keď zabraňuje prieniku vlhkosti do podkladu. Napúšťanie sa vykonáva bežnou aplikáciou - náterom, striekaním a pod.

## Výroba
Fermež sa vyrába zahrievaním ľanového oleja v medených, železných alebo hliniíkových kotloch bez prístupu vzduchu, pri teplote cca  300 °C, pokiaľ nedosiahne požadovanú hustotu 0,932-0,937 a bod topenia pod 18 °C. Takto pripravená fermež schne relatívne dlho.  Pre zväčšenie vysychavosti sa pridávajú vysúšače tzv. sikatívy. 

Náhrady fermeže sa pripravujú miešaním pravej fermeže s menej kvalitnými olejmi napr. repkovým, bavlníkovým, kukuričnýmUpraviť zdroj alebo aj z rybieho tuku (tranová fermež). Umelá fermež je zmes roztokov kolofónie, živíc, solí (hlinitých, zinočnatých, horečnatých) a mastných kyselín v benzíne alebo benzole. 

## Použitie
Fermež ako prípravok sa vyrába z polotovaru ako roztok živice v liehu, benzíne, terpentínovom oleji a pod. Fermež sa používa na natieranie drevených, plechových alebo železných stavieb a stien v miestach kde sa vyskytuje veľa pár a vlhkosti. Výhodou natieranie fasád fermežou je, že fasáda je umývateľná vodou. Užíva sa aj na prípravu tlačiarenských farieb.

Rozdiel medzi čistou fermežou a napúšťacou fermežou je v tom, že napúšťacia fermež je nariedená lakovým benzínom, aby bola redšia a ľahšie penetrovala (vsakovala) do dreva.

Kategória:Rastlinné oleje
Roman Kratochvíl

**Roman Kratochvíl** (* 24. jún 1974, Bratislava) je bývalý slovenský futbalový reprezentant, ktorý v súčasnosti hráva za ŠK Vrakuňa v IV. lige. Nastupuje na poste stredného obrancu alebo pravého krajného obrancu. Počas svojej seniorskej kariéry dosiaľ pôsobil v Interi Bratislava a v tureckých tímoch Denizlispor a Konyaspor. S Interom Bratislava získal v rokoch 2000 - 2001 dva majstrovské tituly a zároveň aj víťazstvá v Slovenskom pohári.

Za slovenskú reprezentáciu po prvýkrát nastúpil 3. marca 1999 v prípravnom zápase proti Bulharsku v Starej Zagore, v ktorom Slovensko podľahlo svojmu súperovi 0:2. Kratochvíl pri svojej premiére odohral celý druhý polčas. Počas svojej kariéry nastúpil celkovo v 35 reprezentačných zápasoch, v ktorých strelil jeden gól. Posledný raz si Kratochvíl obliekol najcennejší dres 11. októbra 2008 v kvalifikačnom stretnutí o postup na MS 2010 v Serravalle proti domácemu San Marínu. Kratochvílov pobyt na trávniku sa predčasne skončil v 72. minúte, kedy uvidel červenú kartu. Slováci napriek tomu zvíťazili na pôde súpera 3:1.

V dôsledku problémov so slabinami ukončil v roku 2009 vrcholovú kariéru v drese tureckého Konyasporu. Napriek údajnému záujmu viacerých prvoligových klubov z Turecka a Ruska sa Kratochvíl vrátil k futbalu v drese obnoveného FK Inter Bratislava, ktorého súčasťou sa stal v roku 2010. Ako kapitánovi sa mu vďaka trom postupom v priebehu štyroch rokov podarilo priviesť Inter až do III. ligy Bratislava.

## Referencie


Kategória:Narodenia v 1974
Kategória:Osobnosti z Bratislavy
Kategória:Hráči FK Inter Bratislava
Kategória:Hráči Denizlispor
Kategória:Hráči Konyaspor
Kategória:Hráči Bursaspor
Kategória:Slovenskí futbalisti
Newgrange

**Newgrange** (írs. *Dún Fhearghusa*) je mohyla v oblasti Brú na Bóinne v Írsku.

Po náhodnom objavení v  roku 1699 miestnymi obyvateľmi bola považovaná za jaskyňu. Pripísali ju Keltom a pokladali ju za pohrebisko panovníkov kráľovstva *Tara*, ktoré údajne vzniklo v prvých storočiach po Kristovi. Newgrange dokonca dávali do súvislosti so šachtovými hrobmi v Mykénach. V skutočnosti je podstatne staršie než Mykény, dokonca staršie než Stonehenge či pyramídy.

Newgrange, ktoré sa v írskej literatúre oslavuje ako sídlo Boynov, je megalitická chodbová hrobka pochádzajúca z polovice 3. tisícročia pred Kr.  a zjavne poukazujúca na vysoko rozvinutú spoločnosť mladšej doby kamennej, ktorá vtedy v údolí rieky Boyne prežívala svoj rozkvet.
Chodba široká 0,9 metra a dlhá 16,7 metra, orámovaná a strážená veľkými monolitmi, vedie k centrálnej hrobke, ktorá má tri výklenky. Výška chodby pri vchode je 1,5 metra a až k hrobke sa zvyšuje na dvojnásobok. Hrobka a chodba sú zakryté kamenným návrším, ktoré pozostáva odhadom z 200 000 ton voľne naložených kameňov. Celá stavba bola starostlivo izolovaná proti prieniku vody a obklopená kruhom vztýčených balvanov.

Newgrange ponecháva mnoho otvorených otázok. Prečo sa v tak starostlivo vybudovanej hrobke uchovávali pozostatky iba piatich ľudí? Ako sem dopravili obrovské kamenné balvany, ktoré neboli rozdelené na viac kusov? Je možné, že sa do tejto krajiny dostali pohybom ľadovcov? Ako dlho stavba  trvala a koľko ľudí sa na nej zúčastnilo? Niektoré kamene sú vyzdobené rôznymi geometrickými vzormi, ale prečo sú tieto vzory niekedy na miestach, kde ich za normálnych podmienok nevidno?
V inom bode je viac jasností. Archeológ z Newgrange profesor O’Kelly poukázal na to, že stavba je orientovaná tak, že svetlo vychádzajúceho slnka v čase zimného slnovratu dopadá na pozdĺžnu stranu chodby a do hrobky. Pravdepodobne už v čase budovania Newgrange svietilo Slnko na jeden vyzdobený kameň na vzdialenom konci hrobky.
Vchod bol pôvodne zakrytý kameňom, no starostivlo skonštruovaná škára v príkrove umožňovala, aby svetlo preniklo. Tento efekt možno pozorovať v období dvoch týždňov okolo zimného slnovratu. Niečo podobné je známe o pohrebisku Maes Howe na Orknejských ostrovoch.
Vznik mohyly sa odhaduje na obodbie 2700 pred Kr. Tam však hrob ožaruje zapadajúce zimné slnko. Význam slnka v Newgrange podporuje teóriu odvodenú z raných írskych písomností.
Pohrebisko sa dáva do súvislosti s naprirodzenými bytosťami, najmä s „bohom dobra“ menom Dagda, ktorého uctievali aj ako boha slnka.

## Iné projekty

Kategória:Lokality Svetového dedičstva v Írsku
Kategória:Archeologické lokality v Írsku
Bez udania dôvodu

***Bez Udania Dôvodu*** je piaty radový album skupiny Iné Kafe vydaný roku 2003. Je to jediný album s Janom Rozborom a bol posledným albumom pred ukončením činnosti v roku 2006. Celkovo je považovaný za najtvrdší počin skupiny.

Počas tvorby albumu bola nahratá aj pieseň „Keby prachy z neba padali“, na albume sa ale nakoniec neobjavila, keďže bola výrazne odlišná od zvyšku albumu. Bola vydaná až na kompilácii Najlepších 15 rockov v roku 2010.

## Zoznam skladieb
Hudba a texty - Vratko Rohoň, ak nie je uvedené inak.
# "Štát" - 2:20
# "Mesto" - 2:26
# "Život ako video" - 2:37
# "120 čísel /pod zemou/" - 2:29
# "Takto nám to stačí" - 2:32
# "Veľkou palicou III" - 3:05
# "Bez udania dôvodu" - 1:19 (text: Korby)
# "Alibi" - 1:56
# "Krvavá blondína" - 2:40
# "Opäť na streche" - 2:36
# "Auťáky" - 2:45
# "Mýtna" - 2:21
# "Spomienky na budúcnosť" - 3:23
# "Bonus" - 11:23

## Zostava
* Vratko Rohoň - gitara, spev, vokály
* Peter "Forus" Fóra - basa, vokály
* Ján Rozbora - bicie

## Pozadie albumu
Po predošlom úspechu sa skupina rozhodla vydať tvrdšie ladený album. Ako sama priznala chcela sa vrátiť ku svojim koreňom a spraviť album hlavne pre skalných fanúšikov, ktorý oddelí fanúšikov ich hudby od fanúšikov štýlu a módnej vlny vtedajšej hudobnej scény. Pôvodné demo k albumu bolo nahraté s bubeníkom Danom. Po jeho odchode kapela nacvičila skladby s novým bubeníkom Janom ktorý hral v skupine Vanilla Club. *Bez udania dôvodu* je zároveň jediný album v zostave Rohoň, Fóra, Rozbora. Koncepčne je album nahratý tak že jednotlivé skladby albumu sa zvukovo prelínajú. Čo znamená že ak poslucháč počúva album postupne každá skladba nadväzuje na predchádzajúcu. Na obale albumu je auto Gaz 24 Volga na pozadí panelákov v bratislavskej Petržalke. Jedná sa o auto ktoré v tom období používala skupina na dopravu na koncerty. V septembri 2003 sa Volga zároveň stala aj symbolickou krstnou mamou albumu. Na rozdiel od tradičného striekania šampanského na platňu sa kapela rozhodla že album prejde kolesom auta. Ku skladbám „Veľkou palicou III“, „Alibi“, „Krvavá blondína“ a „Spomienky na budúcnosť“ skupina natočila aj videoklipy. Album bol ocenený platinovou platňou za predaj. V decembri roku 2020 bol album vydaný na reedícii pod značkou Opus ako CD a LP.

## Referencie


Kategória:Albumy skupiny Iné Kafe
Kategória:Hudobné albumy z 2003
Formentera

right|thumb|Poloha ostrova

**Formentera** je ostrov v súostroví Pityuzy, ktorý patrí Španielsku a patrí do súostrovia Baleáry.

Je 19 kilometrov dlhý, má rozlohu  a asi 7 500 obyvateľov. Ostrov je dosiahnuteľný iba loďou z ostrova Ibiza, preto ho navštevuje relatívne málo turistov. Ostrov je relatívne plochý a všetky miesta sú ľahko dosiahnuteľné na bicykli.

## Iné projekty

Kategória:Baleáry
Kategória:Ostrovy Stredozemného mora
Medibank International 2009

**[[Medibank International Sydney]] [[2009]]** sa konal v dňoch 11. - 17. januára v&nbsp;austrálskom Sydney na otvorenom dvorci s tvrdým povrchom. Rozpočet turnaja mužov je 484&nbsp;750 USD a turnaja žien 600&nbsp;000 USD. Titul v dvojhre získal Argentínčan David Nalbandian, ktorý vo finále zdola Fína Nieminena. Bol to jeho 10. titul na okruhu ATP. Víťazmi mužskej štvorhry sa stali súrodenci Bob a Mike Bryanovci, ktorý vo finále zdolali najvyššie nasadený pár Daniel Nestor, Nenad Zimonjić. Turnajový titul v dvojhre žien získala Ruska Jelena Dementievová, ktorá vo finále zdolala krajanku Safinovú. Bol to jej 13. titul na okruhu WTA. Víťazkami štvorhry žien sa stali Tajwančanka Sie Šu-wej a Číňanka Pcheng Šuaj, ktoré vo finále zdolali francúzsko-austrálsky pár Nathalie Dechyová, Casey Dellacquová.

## Víťazi
### Dvojhra mužov

** [[David Nalbandian]]** vs.   Jarkko Nieminen 6-3, 6-79, 6-2

### Dvojhra žien

** [[Jelena Dementievová]]** vs.   Dinara Safinová 6-3, 2-6, 6-1

### Štvorhra mužov

** [[Bob Bryan]]  /  [[Mike Bryan]]** vs.  Daniel Nestor /  Nenad Zimonjić 6-1, 7-63

### Štvorhra žien

** [[Sie Šu-wej]]  /  [[Pcheng Šuaj]]** vs.  Nathalie Dechyová /  Casey Dellacquová 6-0, 6-1

## Externé odkazy
* Oficiálna stránka 


Kategória:Medibank International
Kategória:ATP World Tour 2009
Kategória:WTA Tour 2009
International Sydney

**Sydney International** (v minulosti aj **Medibank International** či **Apia International Sydney**) je profesionálny tenisový turnaj v Sydney, Austrália, každoročne usporiadaný na kurtoch s tvrdým povrchom v Sydney Olympic Park Tennis Centre v Homebush. Je súčasťou mužského okruhu ATP Tour a ženského okruhu WTA, muži aj ženy hrajú v rovnakom termíne.

Otvorené majstrovstvá Nového Južného Walesu sa po prvýkrát konali v roku 1885, je to druhý najstarší tenisový turnaj na svete po Wimbledone. Pravidelne sa hrá od roku 1935. 
Hlavným sponzorom je Medibank, rozpočet 484 750 USD pre mužov a 600 000 USD pre ženy.

**Aktuálnymi víťazmi sú:** 
* v dvojhre ** [[Gilles Simon]]** a ** [[Li Na]]**
* vo štvorhre&nbsp; ** [[Lukáš Dlouhý]]** / ** [[Paul Hanley]]** a ** [[Iveta Benešová]]** / ** [[Barbora Záhlavová Strýcová]]**

## Finálové zápasy
### Mužská dvojhra (od roku 1980)

### Ženská dvojhra (od roku 1980)

### Mužská štvorhra (od roku 1980)

### Ženská štorhra (od roku 1980)

## Víťazi v dvojhre pred rokom 1980

## Externé odkazy

* Oficiálna stránka turnaja 
* Profil na stránkách ATP
* Profil na stránkách WTA 


Kategória:Tenisové turnaje v Austrálii
Kategória:Sydney
Islas Pitiusas

right|thumb|Poloha

**Islas Pitiusas** alebo **Pityuzy** (šp. *Islas Pitiusas*; kat. *Illes Pitiüses*, z gr. *πιτύα*, *pitýa* - borovice) sú súostrovie Baleárskych ostrovov, ktoré pozostáva z ostrovov Ibiza a Formentera v Stredozemnom mori.

Nachádzajú sa približne  juhozápadne od ostrova Malorka a okolo  východne od Španielska (Cabo de la Nao, Alicante, Valencia).

Kategória:Baleáry
Kategória:Súostrovia Stredozemného mora
Cabrera

right|thumb|Poloha ostrova

**Cabrera** (lat. *Capraia*) je jeden z menších ostrovov v súostroví Baleáry, ktorý patrí Španielsku, nachádzajúci sa južne od ostrova Malorka v Stredozemnom mori.

Je to najväčší ostrov malého súostrovia ostrovov a ostrovčekov, kam patria ešte ostrovy Estells de Fora, L'Imperial, Cabrera, Illa de ses Bledes, Na Redona, Conillera, L'Esponja, Na Plana, Illot Pla, Na Pobra, a Na Foradada.

Cabrera sa využívala ako pracovný tábor pre francúzskych zajatcov počas napoleonských vojen. Z 9 000 väzňov, ktorí sem boli poslaní, prežilo iba 3 600.

## Iné projekty

Kategória:Baleáry
Kategória:Ostrovy Stredozemného mora
Peter Jakubička

**Peter Jakubička **(* 8. september 1985, Trnava, Slovensko) je slovenský futbalový obranca. V súčasnosti je hráčom ŠK Blava 1928 Jaslovské Bohunice, klubu pôsobiaceho v IV. lige skupina Severozápad. 

Kategória:Osobnosti z Trnavy
Kategória:Slovenskí futbalisti
Európska cesta 442

**Európska cesta 442** je medzinárodná cesta na území Česka a Slovenska.

## Priebeh
Vedie z Karlových Varov cez Ostrov, Klášterec nad Ohří, Chomutov, Most, Teplice, Děčín, Liberec, Turnov, Jičín, Hořice, Hradec Králové, Vysoké Mýto, Litomyšl, Moravskú Třebovú, Mohelnice, Olomouc, Lipník nad Bečvou, Hranice, Valašské Meziříčí, Rožnov pod Radhoštěm a Bytču do Žiliny.

V úseku Karlovy Vary – Liberec vedie po českej ceste I/13, v úseku Liberec – Bumbálka po ceste I/35 (respektíve diaľnici D35), v úseku Bumbálka – Bytča po slovenskej ceste I/10 a zvyšný úsek po Žilinu vedie diaľnicou D1 a D3. Je dlhá 590 km.

## Referencie

## Pozri aj
* Medzinárodná cesta

## Iné projekty

442
Kategória:Cestná infraštruktúra v Česku
Kategória:Cestná infraštruktúra na Slovensku
DANIX

**DANIX** je linuxová distribúcia na Live CD, vytvorená českými vývojarmi predovšetkým pre české prostredie. Je vhodná pre začiatočníkov. DANIX vychádza z Debianu a usiluje sa o maximálnu možnú mieru kompatibility s ním. 

## Pozri aj
*Zoznam distribúcií Linuxu

## Externé odkazy
* Domáca stránka 

Kategória:Distribúcie Linuxu
Kategória:Live CD
Fantastické zvery a ich výskyt

***Fantastické zvery a ich výskyt*** je povinnou učebnicou na Rokforte z fiktívneho sveta Harryho Pottera. Autorkou knihy je anglická spisovateľka Joanne Rowlingová. Kniha vyšla v roku 2001. Každou kúpu prispeje čitateľ na nadáciu *Comic Relief* (*Pomoc smiechom*), ktorá bola založená roku 1985 britskými komikmi. Získané peniaze budú poslané prostredníctvom medzinárodne uznávaných organizácii *Save the Children* (Zachráňte deti) a *Oxfam*. Kniha mala obmedzený počet výtlačkov a u nás išlo z každého organizácii 10 Sk.

Ide o povinnú učebnicu pre 1. ročník Rokfortskej strednej školy čarodejníckej, ktorú napísal uznávaný biológ M.L.O.K. (Maurice Leonard Orlando Kornelius) Scamander s predslov Albusa Dumbledora a Harryho, Ronových a Hermioniných poznámok. Je potrebná k hodinám Obrany proti čiernej mágii a Starostlivosti o zázračné tvory.

## Filmy
17. novembra 2016 mal premiéru rovnomenný film o fantastických zveroch. Naplánované sú aj ďalšie štyri pokračovania.

## Externé odkazy
* Comic Relief  
* Interview s autorkou o tejto knihe 

Kategória:Harry Potter
Kategória:Knihy z 2001
Kategória:Sfilmované knihy
Pretty Good Privacy

**Pretty Good Privacy (PGP)** () je počítačový program, ktorý umožňuje šifrovanie a podpisovanie. Je založený na algoritme RSA pre asymetrickú kryptografiu. Prvá verzia PGP bola uvoľnená Philom Zimmermanom v roku 1991. Ďalšie verzie boli vyvíjané Philom Zimmermanom i inými.

PGP malo taký vplyv, že bolo štandardizované, aby bola umožnená spolupráca medzi rôznymi verziami PGP a softvéru založeného na PGP štandarde. PGP bolo prijaté ako internetový štandard pod názvom OpenPGP. Na tomto štandarde je založený aj GnuPG (GNU Privacy Guard alebo tiež GPG), Hushmail, Veridis, Authora a iné.

Najčastejšie sa stretávame s použitím pri šifrovaní e-mailov. Pre tento účel existuje mnoho pluginov, ktoré umožňujú prácu s PGP vo väčšine e-mailových klientov.

## Možnosti
PGP umožňuje šifrovať a dešifrovať správy, digitálne ich podpisovať, overovať identitu odosielateľa (ak tiež používa PGP) a spravovať kľúče.

PGP pracuje tak, že šifra nepoužíva jeden, ale dva rôzne kľúče. Prvý slúži na šifrovanie a jeho výstupom je zašifrované správa. Tu možno prečítať (dešifrovať) len a len pomocou druhého kľúča. Tento spôsob, t. j. asymetrická šifra, má oproti tradičným (tzv. symetrickým) šifrám používajúcim rovnaký kľúč pre šifrovanie a dešifrovanie, jednu veľkú výhodu. Svoj šifrovací (verejný) kľúč môžete umiestniť na verejnom, ale dôveryhodnom mieste (napríklad osobná WWW stránka alebo kľúčový server), kde si ho každý môže skopírovať a zašifrovať ním utajovanú správu. Tú potom môže bez obáv poslať a bude mať istotu, že si ju môže prečítať len adresát, respektíve držiteľ súkromného (dešifrovacieho) kľúča. 

Okrem šifrovania správ rieši PGP aj problematiku ich autentickosti. Princíp je podobný ako v prípade šifrovania. Odosielateľ pripojí k správe špeciálne dodatok, ktorý sa jednocestne vygeneruje z textu správy pomocou niektorej z hašovacích funkcií. Tento dodatok, tzv. "message digest", zašifruje svojím súkromným kľúčom, čím vznikne elektronický podpis. Príjemca získa verejný kľúč odosielateľa, dešifruje priložený podpis a porovná ho s tým, ako by mal vyzerať podľa jeho výpočtu. Ak obidva výsledky súhlasia, možno správu považovať za overenú.

## Iné projekty

Kategória:Internetové štandardy
Dyne:bolic

**dyne:bolic** je Live CD distribúcia Linuxu zameraná na multimediálnu produkciu, a je šírená so širokým spektrom 
aplikácii na úpravu audia a videa. dyne:bolic je úplne založený na slobodnom softvéri. 
Okrem nástrojov na prácu s multimédiami obsahuje aj bežné nástroje, napríklad textový procesor.

dyne:bolic dokáže ukladať užívateľské nastavenia na určenú partíciu alebo USB flash disk. Tieto dáta tiež môžu byť pre zvýšenie bezpečnosti zašifrované.

## Live CD
dyne:bolic bol od začiatku dizajnovaný ako Live CD. Nevyžaduje inštaláciu na pevný disk a automaticky sa pokúsi rozoznať väčšinu zariadení a periférii. Jeho kernel je optimalizovaný pre nízku latenciu a vysoký výkon, čo ho činí vhodným pre jeho zamýšľané využitie.

dyne:bolic nie je založený na žiadnej predtým existujúcej Live CD technológii. Základné požiadavky sú relatívne nízke: aspoň Pentium CPU a 64 MB RAM. Niektoré verzie dyne:bolic môžu byť použité na hernej konzole Xbox.

## Podpora multimédií
dyne:bolic bol tvarovaný podľa požiadaviek masmediálnych aktivistov, umelcov a tvorcov. Chce byť praktickým nástrojom pre produkciu multimédii. Umožňuje manipuláciu a vysielanie zvuku aj videam obsahuje nástroje na nahrávanie, úpravu, kódovanie a streamovanie.  

## Moduly
dyne:bolic je rozšíriteľný sťahovaním prídavných modulov, ako napríklad OpenOffice.org alebo vývojárske nástroje. Moduly sú ukladané do príslušného adresára pri docku alebo CD a sú automaticky integrované pri boote.

## Nové možnosti
Najnovšie verzie obsahujú viaceré nástroje na podporu clustrovania počítačov. Toto umožňuje sieti strojov správať sa ako distribuovaná sieť, ktorá dokáže pracovať ako renderovacia farma. 

Od verzie 2.0 je zlepšená Live podpora - Dyne:II je jadro, ktoré obsahuje iba základ funkcionality, a je možné ho rozširovať prídavnými modulmi a tie zahrnúť priamo do obrazu disku.
K ďalším vylepšeniam patria vylepšená podpora multiužívateľského prostredia, umožnenie ukladania užívateľských nastavení, alebo modulárne add-ony.

## Pozri aj
* Musix GNU+Linux

## Externé odkazy
* webstránka dyne:bolic 
* pure:dyne  — Live CD založené na dyne:II, zamerané na spracovanie audia a videa

Kategória:Linux
Kategória:Slobodný softvér
Kategória:Live CD
Cesta I. triedy 35 (Česko)

**Cesta I. triedy 35** je dôležitá česká cesta I. triedy, ktorá začína na poľských hraniciach a vedie cez Hrádek nad Nisou, Liberec, Turnov, Jičín, Hořice, Hradec Králové, Vysoké Mýto, Litomyšl, Moravskú Třebovú, Mohelnici, Olomouc, Hranice, Valašské Meziříčí, Rožnov pod Radhoštěm a Bumbálku na slovenské hranice. 

V celej trase (s výnimkou úseku Hrádek nad Nisou - Liberec) je súčasťou európskej cesty 442. V budúcnosti by mala byť nahradená rýchlostnou cestou R35 s výnimkou úseku Lipník nad Bečvou - Bumbálka.

## Pozri aj
* Zoznam ciest I. triedy v Česku

35
Musix GNU+Linux

**Musix GNU+Linux** je Live CD operačný systém pre procesory typu x86 založený na Knoppixe, Kanotixe a Debiane. Obsahuje zbierku softvéru na audio produkciu, grafický design, editáciu videa a základný balík všeobecných aplikácii. Zakladateľ projektu je Marcos Guglielmetti.

Musix GNU+Linux je jedna z mála distribúcii uznávaných Free Software Foundation za dôsledné dodržovanie zásad slobodného softvéru. 

Je vyvíjaný tímom ľudí z Argentíny, Španielska a Brazílie. Hlavným jazykom použitým v diskusii o vývoji a dokumentácii je španielčina; Musix má však užívateľskú komunitu v španielčine, portugalčine a angličtine.

## Softvér
Live CD systém má viac než 1359 softvérových balíčkov a beží priamo z CD/DVD bez nutnosti inštalácie na PC; je však možné ho inštalovať relatívne jednoducho, podobne ako Knoppix alebo Kanotix. Live DVD má 2279 softvérových balíčkov a podporuje 65 jazykov.

K programom patria: Rosegarden a Ardour pre hudobníkov; Inkscape pre vektorový dizajn a GIMP pre úpravu obrázkov; Cinelerra na editáciu videa a Blender na 3D animáciu.
Na Live CD je nainštalovaná aj menšia verzia KDE; Live DVD má jeho plnú verziu, podporujúcu viaceré jazyky.

## Pozri aj
* AGNULA
* 

## Externé odkazy
* Domovská stránka projektu
* Musix-Br brazílsky Musix tím 
* Musix 1.0 R3 - stabilná verzia na Distrowatch
* Článok na Der Spiegel
* Príklady použitia 
* Recenzia na Linux Journal

Kategória:Distribúcie Linuxu
Kategória:Softvér z 2008
Borsučí potok (prítok Železného potoka)

**Borsučí potok** je potok na Spiši, v západnej časti okresu Gelnica. Je to ľavostranný prítok Železného potoka, meria  a je tokom VII. rádu.

## Prameň
Pramení vo Volovských vrchoch, v geomorfologickom podcelku Hnilecké vrchy, na juhovýchodnom svahu vrchu Sosničky () v nadmorskej výške cca , východne od obce Závadka.

## Opis toku
V pramennej oblasti tečie sprvu na juhozápad, potom sa na krátkom úseku stáča na juh, podteká cestu III. triedy Nálepkovo - Závadka a zľava priberá prítok z oblasti Smrečiny. Následne sa stáča, na strednom toku tečie smerom na juhozápad a južne od Závadky sa opätovne stáča severojužným smerom. Na dolnom toku preteká bralnatým úsekom na pravom brehu, vteká do intravilánu obce Nálepkovo, kde sa na jeho okraji (severozápadne od centra obce) vlieva v nadmorskej výške približne  do Železného potoka.

## Referencie

Kategória:Potoky na Slovensku
Kategória:Povodie Hnilca
Kategória:Vodné toky vo Volovských vrchoch
Kategória:Vodné toky v okrese Gelnica
Peptidová väzba

**Peptidová väzba** je druh chemickej väzby, pri ktorej sa viaže karboxylová skupina (–COOH) jednej molekuly s aminoskupinou (–NH2) druhej, prípadne aj tej istej molekuly, za odštiepenia molekuly vody. V&nbsp;molekule vzniká kondenzáciou amidová (peptidová) skupina −CO−NH−.
: R1−COOH + H2N−R2 → R1−CO−NH−R2 + H2O

Peptidovou väzbou sa typicky viažu navzájom zvyšky dvoch alebo viacerých aminokyselín, pričom vznikajú peptidy (dipeptidy, tripeptidy, oligopeptidy až polypeptidy), ktoré sú základným stavebným reťazcom bielkovín.

Kategória:Bielkoviny
Kategória:Chemická väzba
ΜClinux

**μClinux** skracuje názov "MicroController Linux" a podľa oficiálnej webstránky je vyslovovaný ako "you see Linux" (teda nie so správnou výslovnosťou písmena μ). Je odnožou Linuxového kernelu pre microcontrollery bez MMU. Od verzie 2.5.46 integrovaný do hlavnej vývojovej vetvy. Projekt pokračuje vo vyvíjaní patchov a nástrojov pre microcontrollery.

## Vývoj
Pôvodne ho vytvorili D. Jeff Dionne a Kenneth Albanowski v roku 1998. Spočiatku bol cielený na Motorola Freescale DragonBall procesory na Linux kerneli 2.0.33. Po vydaní ich pôvodnej práce vznikla komunita vývojárov, rozširujúca μClinux pre novšie kernely a iné architektúry mikroprocesorov. Začiatkom roku 1999 bola pridaná podpora pre sériu procesorov Motorola Freescale ColdFire. Neskôr v tom roku tiež pribudla podpora procesorov s architektúrou ARM. 

Dnes sú k dispozícii porty pre kernely Linux 2.4 a Linux 2.6. μClinux nikdy nebol  portovaný pre kernel 2.2.

Od verzie Linux kernelu 2.5.46 boli značné časti μClinuxu začlenené do hlavnej línie kernelov. Greg Ungerer, ktorý pôvodne μClinux portoval pre ColdFire procesory, pokračoval v údržbe a snažil sa zabezpečiť podporu 2.6 kernelu. V tomto ohľade μClinux už v podstate nie je oddelenou odnožou.

Projekt pokračuje vo vyvíjaní patchov a nástrojov pre využitie Linuxu na microcontrolleroch. Podporovaných je mnoho architektúr, a je na ňom založených mnoho produktov, ako routery, DVD a mp3 prehrávače, bezpečnostné kamery alebo VoIP telefóny.

## Podporované architektúry
K momentálne podporovaným patria
* Altera NIOS
* ADI Blackfin
* ARM
* ETRAX CRIS
* Freescale (vrátane DragonBall, ColdFire, PowerQUICC a iných)
* Fujitsu FR-V
* Hitachi H8
* Intel i960
* MIPS
* NEC 
* Xilinx MicroBlaze

## Súčasný stav
Kvalita podporu je rôzna. Niektoré porty už nie sú aktívne vyvíjané. Vývoj pre niektoré architektúry sa odohral mimo komunity, väčšinou v komerčnom prostredí. Preto aj unifikované zdroje, ako napríklad uclinux.org, neposkytujú informácie o všetkých architektúrach.

V rámci projektu vznikla aj C knižnica nazvaná uClibc a "userland" (časť operačného systému, ktorá nepatrí ku kernelu). Tieto spolu môžu byť použité ako úplný operačný systém, zvaný "μClinux-dist".

Balík "μClinux-dist" obsahuje knižnice, aplikácie a nástroje. Prvýkrát bol vydaný Gregom Ungererom v roku 1999 pod menom "μClinux-coldfire". 
Utility userlandu obsahujú minimalistický HTTP server a shell. Tiež obsahuje mnohé open source balíky ako Samba a FreeS/WAN. 

Napríklad iPodLinux používa kernel μClinuxu, tak isto aj Matellom vyrábaný multimediálny prehrávač Juice Box, alebo známy port pre Nintendo DS, DSLinux, menej známy PlayStation port Runix a PlayStation Portable port.

Tiež bol použitý v miniatúrnych počítačoch Pictouxe a na Blackfine založený Minotaur BF537

## Externé odkazy
* domovská stránka μClinuxu 
* ucdot - fórum pre μClinux a Embedded Linux
* The μClinux Directory 
* μClinux - Príprava vývojového prostredia 
* Začíname s μClinuxom 

Kategória:Vstavané operačné systémy
Čiernohorský potok (prítok Železného potoka)

**Čiernohorský potok** je krátky potok na Spiši, v západnej časti okresu Gelnica. Je to pravostranný prítok Železného potoka, meria 1,8 km a je tokom VII. rádu.

## Prameň
Pramení vo Volovských vrchoch, v geomorfologickom podcelku Knola, na VSV svahu Pálenice (1 114,8 m n. m.) v nadmorskej výške približne 945 m n. m., južne od obce Hnilčík.

## Opis toku
Potok tečie prevažne smerom na severovýchod a na strednom toku preteká osadou Čierna Hora. Na dolnom toku sa esovito ohýba, podteká cestu II. triedy č. 546 a na katastrálnom území obce Nálepkovo, ZSZ od jej centra, sa v nadmorskej výške cca 577 m n. m. vlieva do Železného potoka. Nepriberá žiadne trvalé prítoky. 

## Referencie

Kategória:Potoky na Slovensku
Kategória:Povodie Hnilca
Kategória:Vodné toky vo Volovských vrchoch
Kategória:Vodné toky v okrese Gelnica
Radu IV.

right|thumb|Radu IV. Veľký
**Radu IV.**, zvaný **Veľký** (po rumunsky: *Radu cel Mare*) († 1508) bol knieža Valašského kniežatstva. Za jeho vlády sa v krajine šírila kníhtlač. Pokúšal sa nadviazať priateľské styky s moldavským kniežatstvom, Poľskom a Uhorskom.

Kategória:Vládcovia Valašska
Kategória:Úmrtia v 1508
Hliniskový potok

**Hliniskový potok** je potok na Spiši, v južnej časti okresu Spišská Nová Ves. Je to pravostranný prítok Železného potoka, meria 2,8 km a je tokom VII. rádu.

## Prameň
Tečie vo Volovských vrchoch, v geomorfologickom podcelku Knola, kde pramení na SSZ svahu Javora (1 087,6 m n. m.), priamo pod sedlom Grajnár, v nadmorskej výške približne 1 015 m n. m. 

## Opis toku
Od prameňa tečie najprv smerom na VSV, podteká cestu II. triedy č. 533 a pokračuje na severovýchod katastrálnym územím obce Hnilčík. Na strednom toku vytvára výrazný oblúk prehnutý na východ, stáča sa na sever a tečie západným úpätím vrchu Hlinisko (990,4 m n. m.), podľa ktorého je pomenovaný. Na dolnom toku priberá ľavostranný prítok prameniaci južne od osady Štolvek a severovýchodným smerom preteká osadou Zimná Dolina. Napokon ešte podteká cestu II. triedy č. 546 a na území obce Hnilčík ústi v nadmorskej výške cca 760 m n. m. do Železného potoka.

## Referencie

Kategória:Potoky na Slovensku
Kategória:Povodie Hnilca
Kategória:Vodné toky vo Volovských vrchoch
Kategória:Vodné toky v okrese Spišská Nová Ves
Mircea III.

**Mircea III.**, zvaný **Dracul** (po rumunsky: *Mircea al III-lea*) bol knieža Valašského kniežatstva v rokoch 1509 - 1510.

## Deti
* Alexandru II. Mircea - vládca Valašského kniežatstva v rokoch 1568 - 1574 a 1574 - 1577
* Petru Şchiopul - vládca moldavského kniežatstva v rokoch 1574 - 1577 a 1578 - 1579

Kategória:Vládcovia Valašska
Vincent Candela

**Vincent Candela** (* 24. október 1973, Bédarieux, Francúzsko) je bývalý francúzsky futbalový obranca. V roku 1998 získal s reprezentáciou Francúzska titul majstra sveta vo futbale, v roku 2000 titul majster Európy vo futbale.

## Externé odkazy
*Vincent Candela na lequipe.fr 

Kategória:Francúzski národní futbalisti
Kategória:Hráči Toulouse FC
Kategória:Hráči AS Rím
Kategória:Hráči Bolton Wanderers FC
Kategória:Hráči Udinese Calcio
Kategória:Hráči AC Siena
Kategória:Hráči FC Messina Peloro
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Majstri sveta vo futbale
Kategória:Majstri Európy vo futbale
Mihnea I.

**Minhea I.**, zvaný **Diabolský** alebo **Zlý** (po rumunsky: *Mihnea I cel Rău*) (* 1460 - † 1510, Sibiu, Rumunsko) bol knieža Valašského kniežatstva a syn Vlada III. Ţepeşa. Jeho vláda však bola nepopulárna, a tak ho za pomoci Osmanskej ríše zvrhli bojari. Bol zavraždený v Sibiu, pochovaný je v miestnej katedrále.

## Bitka o trón
Po smrti otca Mihnea mal ambíciu byť úspešný ako on. Organizoval niekoľko nájazdov s pomocou bojarov, ktorí podporovali jeho otca a boli ochotní podporiť aj jeho syna. V roku 1508 sa Mihneovi podarilo získať trón, ale netrvalo dlho, kým poškvrnená väčšina šľachticov si všimla známy vzor rumunského patriotizmu. Minhea , ako aj jeho otec, bol vyčerpávajúco hnaný križiak za kresťanstvo. Chcel tiež oslobodiť Východnú Európu od nadvlády Turkov a ich agresie. Ale s korupciou na vysokých pozíciách (včetne kráľovských či ušľachtilých) musel trpieť rovnakým osudom ako jeho otec.

## Rodina
Historické dokumenty odhaľujú, že Mihnea bol dvakrát ženatý.  Jeho prvá manželka, Smaranda, zomrela pred rokom 1485. Jeho druhá manželka, Voica, ovdovela Mihneovou vraždou. Vychovala ich dvoch synov (Milos a Mircea III. Dracul, ktorý neskôr prijal meno “Mircea II“), a ich dcéru (Ruxandra) a ostali bývať v Sibiu, v Transylvánii. Je známe, že Mihnea preferoval svojho mladšieho syna, Mircea III. Dracul, ktorého pomenoval po jeho prastarom otcovi Mircea I. Starý.

Jeho dcéra Ruxandra sa neskôr vydala za Moldavského princa Bohdana III. Jednookého.

Povráva sa, že mal druhého syna, Morsus Atrum, narodeného v roku 1508, na začiatku vlády jeho otca.

### Deti
* Mircea III. Dracul - vládca Valašského kniežatstva v rokoch 1509 - 1510
* Ruxandra - manželka vládcu moldavského kniežatstva Bogdana III. Jednookého
* Morsus Atrum - (* 1508)

## "Cel Rău"
Mihnea bol nazývaný "Cel Rău" , čo znamená  "Zlý" alebo "Diabolský" , nepriateľmi Vlada, frakcii bojarov Craiovești. Jedným z najzvučnejších nepriateľov Mihnea bol mních Gavril Protul, ktorý bol opátom a kronikárom tohto obdobia. On opisoval Mihneovu činnosť nasledovne: *„Hneď ako Mihnea začal vládnuť, hneď opustil svoje oblečenie ovce a nastražil svoje uši ako had.... Zajal všetkých dôležitejších bojarov, nechal ich tvrdo pracovať, kruto im skonfiškoval pozemky, a sa aj vyspal s ich manželkami v ich prítomnosti. Niektorým odsekával nosy a pery, ďalších obesil a ďalších utopil.“ * Mihnea oplácal uchyľovaním sa k taktike teroru svojho otca, ale nedosiahla ich rozmery kvôli času a príležitosti.

## Smrť
Po tom ako utiekol z Valašska v roku 1510 kým bol prenasledovaný frakciou Craiovescu, sa konečne usadil v Rímsko-Katolíckom kostole v meste Sibiu v Rumunsku, kde navštevoval omše. Ako odchádzal z omše, bol bodnutý najatým vrahom Dimitriim Iakšičom, srbským partizánom z frakcie Craioveșcu. Mihnea je pochovaný v tomto kostole a jeho hrobka môže byť dodnes navštevovaná.

## Adaptácia vo filme
Vo filme *Temný princ: Skutočný príbeh Draculu*, Mihneu stvárnil herec Dan Bordeianu. Avšak, napriek množstvu presných dát a zobrazení, bol tento film tiež fiktívny v mnohých aspektoch vrátane nesmrteľnej moci Vlada Draculu a nepresných dátumov.

Kategória:Vládcovia Valašska
Kategória:Úmrtia v 1510
Turbiditný prúd

náhľad|Pohľad na laboratórne vytvorený turbiditný prúd zvírených častíc ílu a piesku vo vode.
**Turbiditný prúd** je vodný prúd so zvýšenou hustotou, ktorý sa pohybuje dolu svahom v dôsledku svojej väčšej hustoty, než má kvapalina, ktorá ho obklopuje. Termín sa väčšinou používa na opísanie prúdov vo vodnom prostredí, oceánoch, jazerách, k podobným javom však môže dochádzať aj v iných typoch prostredia (napr. lavína).

Termínom turbiditný prúd môže byť označený proces transportu sedimentu v suspenzii v dôsledku turbulencie transportného média, ako aj sedimentárna sekvencia takto uložená. Morfologicky vytvárajú turbiditné prúdy spravidla telesá lalokovitého tvaru, označované ako podmorské vejáre.

Turbiditné prúdy sú obvykle spustené zemetraseniami alebo zosuvmi. Dochádza pritom k nasýteniu vody sedimentom a jej následnému gravitačnému pohybu do nižšej časti sedimentačnej panvy. Rýchlo sa pohybujúci prúd cestou po svahu eroduje nespevnený sediment a odnáša ho so sebou. Výsledkom sedimentácie takýchto prúdov sú typicky zvrstvené horninové celky označované ako turbidity. Sedimentárna sekvencia ideálneho turbiditného prúdu je označovaná ako tzv. Boumova sekvencia.

Turbiditné prúdy sú časté v oblastiach so silnou seizmickou aktivitou, na podmorských svahoch, v blízkosti hlbokomorských priekop, na aktívnych okrajoch kontinentov, prípadne pri podmorských kaňonoch na pasívnych kontinentálnych okrajoch. Na ich spustenie nie je potrebný veľký sklon svahu (stačí iba 1-3°) ale prekročenie súdržnosti sedimentu. Takýto proces môže iniciovať dosah spodnej časti búrkového vlnenia či pokles vodnej hladiny a následná zmena režimu sedimentácie.

S narastajúcim sklonom svahu narastá i sila a rýchlosť prúdu, ktorý tak môže niesť väčšie množstvo sedimentu. To má za následok zvýšenie hustoty prúdu. Niektoré turbiditné prúdy môžu dosahovať rýchlosť do 500 km/h.

## Zaznamenané turbiditné prúdy
8. novembra 1929 bolo zaznamenané zemetrasenie pri Grand Banks, neďaleko pobrežia Newfoundlandu, následkom ktorého došlo k pretrhnutiu transatlantického telegrafného spojenia. Spojenie tvorilo niekoľko paralelných káblov, umiestnených v rôznych častiach kontinentálneho svahu. 12 káblov sa postupne pretrhlo na 28 miestach, pričom sa podarilo zaznamenať presné časy i miesta ich pretrhnutia. Následný výskum potvrdil, že zemetrasenie spustilo asi 100 km/h sa pohybujúci turbiditný prúd, ktorý prešiel po 600 km dlhom kontinentálnom svahu a roztrhal káble ktoré mu stáli v ceste.

## Referencie

## Zdroj

Kategória:Hydrodynamika
Kategória:Geologické procesy
Ráztoka (prítok Železného potoka)

**Ráztoka** je potok v Spiši, v južnej časti okresu Spišská Nová Ves. Je to pravostranný prítok Železného potoka, meria 2,9 km a je tokom VII. rádu.

## Prameň
Tečie vo Volovských vrchoch, v geomorfologickom podcelku Knola, kde pramení na východnom svahu vrchu Javor (1 087,6 m n. m.) v nadmorskej výške približne 1 040 m n. m. 

## Opis toku
Od prameňa tečie sprvu na východ, na hornom toku vytvára výrazný oblúk prehnutý na juh a prechodne sa stáča na sever. Následne mení smer toku na severovýchod, preteká osadou Ráztoky, kde zľava priberá prítok zo severovýchodného svahu Javora a stáča sa východným smerom. Na dolnom toku sa esovito ohýba, preteká intravilánom obce Hnilčík, napokon podteká cestu II. triedy č. 546 a priamo v spomenutej obci sa v nadmorskej výške cca 629 m n. m. vlieva do Železného potoka.

## Referencie

Kategória:Potoky na Slovensku
Kategória:Povodie Hnilca
Kategória:Vodné toky vo Volovských vrchoch
Kategória:Vodné toky v okrese Spišská Nová Ves
DSLinux

**DSLinux** port operačného systému Linux pre Nintendo DS.

## Softvér
DSLinux funguje na modifikovanom μClinux kerneli. Momentálne je založený na μClinux 2.6.14. Pracuje iba v textovom móde a Nano-X. Vstup sa zadáva pomocou klávesnice zobrazenej na dotykovej obrazovke Nintenda DS. 

DSLinux je kompilovaný pomocou toolchainu pre procesory ARM architektúry, založenom na GCC.

Portované boli mnohé knižnice - medzi inými ncurses, libpcap, SDL. Teoreticky je preto možné spustiť takmer akúkoľvek aplikáciu, ktorej užívateľský interface je založený na ncurses alebo frame bufferi. Taktiež spúšťa základné shell aplikácia zabezpečené BusyBoxom, prípadne GNU Coreutils.

DSLinux nemá žiadneho správcu balíkov (packages). Buildy DSLinuxu sú distribuované ako jediný tar archív.

## Podporovaný hardvér
Okrem mikrofónu je podporovaný všetok hardvér Nintenda DS, vrátane WiFi. Firmware je možné prečítať z /dev/firmware, no jeho prepisovanie je z dôvodu bezpečnosti zakázané. 

DSLinux podporuje ukladanie súborov na rôzne prídavné hardvérové zariadenia, z ktorých žiadne nie je oficiálne podporované Nintendom. 

## Obmedzenia
Nintendo DS nemá jednotku na správu pamäte (MMU), a má iba 4 MB pamäte RAM.
Neskôr boli pridané rozšírenia ponúkajúce až do 32 MB pamäte. 

Pridanie podpory externej RAM bolo problematické, pretože GBA slot povoľuje iba 16-bitové zápisy. Pri zapísaní iba 8 bitov by bola pamäť zbytočne zahltená. Tento problém sa podarilo obísť použitím inej inštrukcie. Modifikáciou generátora kódu GCC pre ARM bolo zabezpečené eliminovanie takýchto zápisov. Kód kernelu Linuxu ale musel byť upravený manuálne. 

## Externé odkazy
* oficiálna stránka

Kategória:Distribúcie Linuxu
Ženská dvojhra na Medibank International 2009

**Ženská dvojhra na Medibank International 2009** sa hrala ako súčasť Medibank International Sydney 2009 od 11. januára do 16. januára. Turnajový titul získala Ruska Jelena Dementievová, ktorá vo finále zdolala krajanku Safinovú. Bol to jej 13. titul na okruhu WTA.

## Dvojhra
### Nasadenie

### Odmeny a body do rebríčka

### Výsledky
#### Finále

#### Horná polovica

#### Dolná polovica

## Externé odkazy
* Oficiálna stránka 

Kategória:Medibank International 2009
Ikarus 412

thumb|Bratislavské Ikarus 412
thumb|Ikarus 412 v Budapešti

**Ikarus 412** je typ mestského autobusu maďarského výrobcu Ikarus .

Ikarus 412, jeden z variantov radu „400“, bol moderným následníkom radu „200“. Je nízkopodlažnou verziou autobusov Ikarus 415. Autobusy Ikarus 412.08A majú čelné sklo v strede predelené, zatiaľ čo Ikarusy 412.02B ho predelené nemajú. Nad čelným sklom sa nachádza LED displej. Vozidlo má 4 informačné displeje, 3 vonkajšie a 1 vnútorný. Má 3 páry dvojkrídlových dvier, pričom posledné sú zúžené. Vozidlo je nízkopodlažné, preto má motor uložený vzadu nastojato vo veži. Sedadlá majú textílne čalúnenie. Autobusy Ikarus 412.08A a Ikarus 412.02B sa od seba odlišujú v nátere, keďže Ikarus 412.02B má červeno-oranžovo-biely náter, pretože slúži postihnutým deťom. Líšia sa aj v usporiadaní sedadiel. Autobusy Ikarus 412.08A majú sedadlá usporiadané 2+2 a Ikarus 412.02B má sedadlá usporiadané 2+2, pričom v prednej časti sú sedadlá odstránené, kvôli vozíkom pre postihnuté deti.

## Technické parametre vozidla
* Dĺžka: 12000mm
* Predný/zadný previs: 2690/3080mm
* Rázvor: 6230mm
* Šírka: 2500 mm
* Výška: 2805 mm
* Výška podlahy: 350-430mm
* Vnútorná výška: 2130mm
* Šírka dvojprúdových (predných, stredných) dverí: 1360mm
* Šírka jednoprúdových (zadných) dverí: 960mm
* Obrysový priemer otáčania: 24m
* Hmotnosť vozidla: 11100kg 
* Počet miest na sedenie: 29 osôb (412.08A), 26 osôb (412.02B)
* Počet miest na státie: 75 osôb (412.08A), 76 osôb (412.02B) 
* Celková obsaditeľnosť: 104 osôb (412.08A), 102 osôb (412.02B)

## Výskyt
Vozidlá jazdia po celej Európe, hlavne v Budapešti, kde jazdia aj trolejbusy radu Ikarus 412T.

**Bratislava**
* **Ikarus 412.02B** - 1 kus (kedysi používaný pre postihnuté deti, vyradený)
* **Ikarus 412.08A** - 2 kusy (oba vyradené)

**Karlovy Vary**
* **Ikarus 412.02** - 13 kusov

**Děčín**
* **Ikarus 412.02** - 5 kusy

**Tábor**
* **Ikarus 412.02** - 2 kusy
* **Ikarus 412.03C** - 2 kusy

## Iné projekty

## Externé odkazy
* Autobusy Ikarus 412 v Bratislave 

Kategória:Autobusy Ikarus
Moorilla Hobart International

**Moorilla Hobart International** je ženský profesionálny tenisový turnaj, ktorý sa hrá v meste Hobart v Austrálii od roku 1994 v rámci okruhu WTA Tour, kategória WTA International Tournaments, na tvrdom povrchu.

Hlavný sponzor turnaja je Moorilla Wines.

**Aktuálnymi víťazkami sú:** 
* v dvojhre ** [[Aľona Volodymyrivna Bondarenková|Aľona Bondarenková]]**
* vo štvorhre ** [[Čuang Ťia-žung]]** / ** [[Květa Peschkeová]]**

## Výsledky finále
### Dvojhra

### Štvorhra

## Externé odkazy

* Oficiálne stránky
* Profil turnaja na stránke WTA 


Kategória:Tenisové turnaje v Austrálii
Dostojevského rad (Bratislava)

**Dostojevského rad** je ulica v Bratislave v mestskej časti Staré Mesto  v okrese Bratislava I. 

Začína sa na križovatke Šafárikovo námestie – Gondova ulica – Vajanského nábrežie, pokračuje severovýchodným smerom a končí na križovatke s Karadžičovou a Landererovou ulicou. Pomenovaná je podľa ruského spisovateľa a filozofa Fiodora Michajloviča Dostojevského (1821 – 1881). V minulosti pozdĺž ulice bola jednokoľajová železničná trať.

## Významné budovy
* Malá scéna SND
* Allianz – Slovenská poisťovňa
* Umelecká beseda slovenská
* Coburgov palác
* Budova Umeleckej besedy slovenskej 

## Galéria

Obrázok:Budova ASP.jpg|Sídlo Allianz – Slovenskej poisťovne v Bratislave
Obrázok:Grossmann safarikovo.JPG|Umelecká beseda slovenská


## Blízke ulice
* Vajanského nábrežie
* Šafárikovo námestie
* Pribinova ulica
* Bezručova ulica
* Lomonosovova ulica
* Klemensova ulica
* Krupkova ulica
* Lazaretská ulica
* Olejkárska ulica
* Landererova ulica
* Továrenská ulica
* Ulica 29. augusta
* Čulenova ulica
* Grösslingová ulica
* Mlynské nivy
* Karadžičova ulica

## Referencie

## Iné projekty

## Externé odkazy
* Dostojevského rad na mape Bratislavy

Kategória:Ulice v Starom Meste v Bratislave
Moorilla Hobart International 2009

**[[Moorilla Hobart International]] [[2009]]** sa konal v dňoch 11. - 16. januára v&nbsp;austrálskom Hobarte na otvorených kurtoch s tvrdým povrchom. Rozpočet turnaja je 220&nbsp;000 USD. Víťazkou dvojhry sa stala Češka Petra Kvitová. Bolo to jej prvé turnajové víťazstvo na okruhu WTA. Víťazkami štvorhry sa stal argentínsko-taliansky pár Gisela Dulková a Flavia Pennettová, ktorý vo finále porazil ukrajinský sesterský pár Aľona Bondarenková, Kateryna Bondarenková.

## Víťazi
### Dvojhra žien

** [[Petra Kvitová]]** vs.  Iveta Benešová 7:5, 6:1 

### Štvorhra žien

** [[Gisela Dulková]] /  [[Flavia Pennettová]]** vs.  Aľona Bondarenková /  Kateryna Bondarenková 6-2 7-64 

## Externé odkazy
* Oficiálna stránka


Kategória:Moorilla Hobart International
Kategória:WTA Tour 2009